open-index/open-wikipedia-markdown huggingface dataset:
Aizputes pagasts

**Aizputes pagasts** ir viena no Dienvidkurzemes novada administratīvajām teritorijām tā vidienē. Robežojas ar sava novada Aizputes pilsētu, Cīravas, Lažas, Kazdangas, Kalvenes, Vecpils un Dunalkas pagastiem.

## Daba
Pagasts atrodas Rietumkursas augstienes rietumdaļā.

### Reljefa formas
Cepurīšu gravas - Kapličas kalns - Melnais kalns - Munīcijas kalns - Ormaņkalns - Puņķu kalns

### Hidrogrāfija
#### Ūdensteces
Akmene - Dubeņa - Grāpste - Melnupīte - Metupīte - Pora grāvis - Tebra

#### Ūdenstilpes
Baltākalna dīķis - Buku dīķis - Dopors - Dzērves dīķis - Elderu dīķis - Gūžu dīķis - Jaunostiņu dīķis - Kalnlauka dīķis - Melnkalna dīķis - Ormaņkalnu dīķis - Pavilces dīķis - Plūdākslis - Purva dīķis - Sīmaņkalnu dīķis - Stroķu Acs - Vēres dīķis

#### Purvi
Briņķu purvs - Lankas - Peizas purvs - Pleces purvs - Šlampu purvs - Zveju purvs

## Vēsture
Mūsdienu Aizputes pagasta teritorijā vēsturiski atradās Ievades muiža (*Gut Ewahden*, Ievade). 

1922. gadā Pleces purvā Aizputes kūdras fabrika uzsāka kūdras ieguvi. 

Pagasts bija Aizputes apriņķa sastāvdaļa, un 1925. gadam pagasta nosaukums bija **Aizputes-Pilspagasts**. 1935. gadā pagasta platība bija 55 km² un tajā dzīvoja 951 iedzīvotājs. 1945. gadā pagastā izveidoja Aizputes un Ievades ciema padomes, bet pagastu un apriņķi 1949. gadā likvidēja. 

1951. gadā Aizputes rajona Aizputes ciemam pievienoja likvidēto Ievades ciemu, 1954. gadā - likvidēto Vārpu ciemu. 1958. gadā kolhoza "Druva" teritoriju pievienoja Vecpils ciemam, bet 1960. gadā visu Vecpils ciema kolhoza "Druva" teritoriju pievienoja Aizputes ciemam. 1962. gadā Aizputes rajona lielāko daļu pievienoja Liepājas rajonam. 1964. gadā ciema teritorijā atradās kolhozi "Komunisms" (36 km²) un "Zaļā zeme" (25 km²). 

1990. gadā ciemu reorganizēja par Liepājas rajona pagastu. 2009. gadā pagastu kā administratīvo teritoriju iekļāva Aizputes novadā, bet 2021. gadā – Dienvidkurzemes novadā.

Cauri pagastam veda 1900. gadā atklātā šaursliežu Liepājas—Aizputes dzelzceļa līnija ar pieturas punktu "Ievade", kas slēgta 1964. gadā.

### Pieminekļi
* Baltcepuru pilskalns
* Kapličas kalns - pilskalns
* Kaujas vieta "Rokas birzs"
* Orma kalns - pilskalns

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Rokasbirze]]** (pagasta centrs), Kūdra, Ievade, Lavīži, Marijas un Dubeņmuiža.

## Saimniecība
### Transports

## Izglītība un kultūra

## Atsauces
Haloo Helsinki!

***Haloo Helsinki!*** ir 2006. gadā izveidota somu rokgrupa no Helsinkiem. Grupa ir izdevusi divus studijas albumus: *[[Haloo Helsinki! (albums)|Haloo Helsinki!]]* 2008. gadā un *[[Enemmän kuin elää]]* 2009. gadā.

## Diskogrāfija

## Grupas dalībnieki

Attēls:Kitaristi jere.jpg|Jere Marttila
Attēls:Kitaristi leo.jpg|Leo Hakanens
Attēls:Elisa Tiilikainen.jpg|Elisa Tīlikainena (Elli Haloo)
Attēls:Rumpali jukka.jpg|Jukka Soldans


## Atsauces

## Ārējās saites
* Oficiālā mājaslapa
* Fanu mājaslapa
* ''Last.fm'' profils
* ''MySpace'' profils
Mazais Stropu ezers

**Mazais Stropu ezers** () ir neliels caurteces ezers Daugavpils ziemeļaustrumu daļā. Krasti lēzeni, dibens smilšains, dūņains (dūņu slānis 0,1 - 0,6 m). Ietek divi grāvji, iztek kanāls uz Lielo Stropu ezeru. Makrofīti: niedres, kalmes, kosas, bultenes, glīvenes, elodejas. Mīt līdaka, karūsa, līnis, rauda, asaris.

Krastā vasarnīcu ciemati Jubilejas, Uguntiņa, Saulainais, Ezerciems, kā arī Daugavpils gaļas kombināts. Ir peldvieta.

## Atsauces
Ķīšupe

**Ķīšupe** var būt:
* Ķīšupe — ciems Saulkrastu novada Saulkrastu pagastā
* Ķīšupe — Rīgas līcī ietekoša upe Vidzemē
* Ķīšupe — Ramatas pieteka Ziemeļvidzemē
* Ķīses cits nosaukums
* Ķīšupe — dzelzceļa pietura Saulkrastos

## Skatīt arī
* Ķīšupīte
Enemmän kuin elää

***Enemmän kuin elää*** ir somu grupas *[[Haloo Helsinki!]]* otrais studijas albums. Albums iznāca  sadarbībā ar *[[EMI Music Finland]]*.

## Dziesmu saraksts
# Linnanmäki palaa (3.32)
# Ei Eerika pääse taivaaseen (3.45)
# Hukatut miljoonat (3.26)
# Yksi ilta unohdusta (3.22)
# Valherakkaus (3.32)
# Eerika (3.28)
# Sinisissä valoissa (3.13)
# Mun sydän sanoo niin (3.45)
# Jos elämä ois helppoo (3.31)
# Toiset lähtee, toiset jää (7.06)
Haloo Helsinki! (albums)

***Haloo Helsinki!*** ir somu grupas *[[Haloo Helsinki!]]* pirmais studijas albums.
Albums iznāca  sadarbībā ar *[[EMI Music Finland]]*.

## Dziesmu saraksts

## Singli
* "Haloo Helsinki!"
* "Perjantaina"
* "Vieri vesi vieri"
* "Yksinäiset"
Tīruma kosa

**Tīruma kosa** () ir kosu dzimtas lakstaugs. Šis sugas kosām saknenis augsnē iestiepjas pat līdz 1 metra dziļumam. Turklāt jauns augs var izaugt pat no 1 cm gara sakneņa gabaliņa. Auglīgie tīruma kosas dzinumi ir gaišbrūni, bet neauglīgie zaļi.

Tīruma kosai stumbram ir 6 — 19 ribas (rievas), purva kosai — līdz 5 ribām. Tīruma kosa ir gan ārstniecisks augs, gan grūti iznīcināma nezāle. Drogai ievāc zaļo dzinumus. Kosu tēju vai uzlējumu lieto kā urīndzenošu līdzekli. Izmanto arī kompresēm uz svaigām brūcēm, lai apturētu asiņošanu.

## Ārējās saites
* Tīruma kosa
Tuxedomoon

***Tuxedomoon*** ir eksperimentālās mūzikas grupa, kuru 1977. gadā Sanfrancisko (ASV) izveidoja mūzikas studenti Bleins Reiningers un Stīvens Brauns. Grupas stils ir grūti definējams, bet to visbiežāk pieskaita postpankrokam un jaunajam vilnim.

*Tuxedomoon* sastāvs ir pastāvīgi mainījies, tomēr lielāko ietekmi tās stila tapšanā atstājis multimākslinieks Vinstons Tongs.

2007. gadā grupa uzstājusies arī Rīgā.

## Diskogrāfija

### Studijas albumi

* *Half Mute*, 1980
* *Joeboy in Rotterdam*, 1981
* *Desire*, 1981
* *Divine*, 1982
* *Suite En Sous-Sol-Time to Lose*, 1982
* *Holy Wars*, 1985
* *Ship of Fools*, 1986
* *You*, 1987
* *The Ghost Sonata*, 1991
* *Joeboy in Mexico*, 1997
* *Soundtracks — Urban Leisure*, 2002
* *Cabin in the Sky*, 2004
* *Bardo Hotel Soundtrack*, 2006
* *Vapour Trails*, 2007

### Koncertieraksti
* *Ten Years In One Night*, 1988
* *Live in St. Petersburg*, 2002

## Atsauces un piezīmes

## Ārējās saites
* Tuxedomoon Myspace profils
* Bleina Reiningera lapas Tuxedomoon sadaļa
Kesha

**Kesha** (īstajā vārdā **Keša Rouza Seberta**  () dzimusi 1987. gada 1. martā) ir amerikāņu dziedātāja un dziesmu tekstu autore. Savu mūziķes karjeru Kesha sāka 2006. gadā, bet nopietna izlaušanās mūzikas apritē notika 2009. gada sākumā, kad lielu popularitāti ieguva repera Flo Rida singls "Right Round", kurā Kesha piedalījās kā līdzdziedātāja. 2009. gada augustā klajā tika laists Keshas debijas solo singls "TiK ToK", kurš ir kā pirmais singls no 2010. gadā gaidāmā mūziķes pirmā studijas albuma "Animal".

## Biogrāfija
Mūziķe Kesha ir dzimusi Sanfernando ielejā netālu no Losandželosas viena vecāka ģimenē. Viņas māte Pēbe Seberta () arī ir dziedātāja un dziesmu tekstu autore. Keshai ir viens brālis.

Saistībā ar to, ka Keshas māte noslēdza publicitātes līgumu ar ierakstu kompāniju, 1991. gadā ģimene pārcēlās uz Našvilu, Tenesī štatā. Pēbe bieži mēdza ņemt savu meitu līdzi uz ierakstu studiju un mudināja viņu sākt dziedāt. Kesha tika pakļauta daudzu kantri mūzikas stilu mūziķu ietekmei kamēr mācījās rakstīt dziesmas. Sebertu ģimene piedalījās seriālā *"The Simple Life"* kā viesģimene uzņemot savā mājā Perisi Hiltoni. Seriāla laikā notika kāds starpgadījums, kurā Kesha pievēma Perisas Hiltones skapi.

## Diskogrāfija
### Studijas albumi

### EP ieraksti

## Singli
### 2000. gadi

### 2010. gadi

### Citi singli

## Atsauces

## Ārējās saites
* Oficiālā mājaslapa
* Keshas biogrāfija
*
Pļavu ezers

**Pļavu ezers** (arī **Pļavu dzirnavezers**) ir mākslīga ūdenskrātuve Talsu novada Laucienes pagastā uz Pļavupes, kas augšpus ezera tiek saukta par Meņģupīti, bet lejpus - par Jādekšu. Gar dienvidaustrumu krastu iet Laucienes—Ķūļciema autoceļš, pāri aizsprostam — Pļavu—Vandzenes autoceļš.

## Atsauces
Pulksteņu ezers

**Pulksteņu ezers** var būt:
* Pulksteņezers - ezers Ādažu novada Carnikavas pagastā
* Pulksteņu ezers - Māra Čaklā dzejas krājums
Pulksteņezers

**Pulksteņezers** (arī **Pulksteņa ezers**, **Pulksteņu ezers**, **Pelksteņa ezers**) ir beznoteces ezers starpkāpu ieplakā Ādažu novada Carnikavas pagastā, rietumos no autoceļa A1. Ezera krasti ir slīpi, lēzeni, dibens dūņains. Krastā atrodas atpūtas vieta un peldvieta. Ezeru mēdz izmantot veikbordinga aktivitātēm.

Ezerā gultnē atrodami dažādi nesprāguši lādiņi, kas saistāms ar ezera tuvumu Ādažu militārajam poligonam. Par ezeru pastāv leģenda, ka tajā reiz ieripojis netālu esošā Siguļu ciema (Carnikavas) baznīcas zvans.

Tuvumā, uz ziemeļrietumiem no Pulksteņezera, atrodas Dzirnezers.

## Atsauces
Kubas sieviešu basketbola izlase

**Kubas sieviešu basketbola izlase** ir nacionālā basketbola sieviešu komanda, kas pārstāv Kubu starptautiskās basketbola sacensībās, tādās kā Amerikas čempionāts, Pasaules čempionāts, Olimpiskās spēles. Pašlaik Kubas izlase FIBA Pasaules izlašu rangā ieņem 10. vietu. Kubas izlases labākais panākums ir bronzas medaļa 1990. gada Pasaules čempionātā.

## Panākumi
### Olimpiskās spēles
* 1976 - *nekvalificējās*
* 1980 - 5. vieta
* 1984 - *nekvalificējās*
* 1988 - *nekvalificējās*
* 1992 - 4. vieta
* 1996 - 6. vieta
* 2000 - 9. vieta
* 2004 - *nekvalificējās*
* 2008 - *nekvalificējās*

### Pasaules čempionāts

* 1953 - 10. vieta
* 1957 - 12. vieta
* 1959 - *nekvalificējās*
* 1964 - *nekvalificējās*
* 1967 - *nekvalificējās*
* 1971 - 7. vieta
* 1975 - *nekvalificējās*
* 1979 - *nekvalificējās*
* 1983 - 10. vieta
* 1986 - 6. vieta
* 1990 - 3. vieta
* 1994 - 6. vieta
* 1998 - 7. vieta
* 2002 - 9. vieta
* 2006 - 11. vieta

## Amerikas čempionāts

* 1989 - **1. vieta**
* 1993 - 4. vieta
* 1995 - 2. vieta
* 1997 - 3. vieta
* 1999 - **1. vieta**
* 2001 - 2. vieta
* 2003 - 2. vieta
* 2005 - **1. vieta**
* 2007 - 2. vieta

## Piezīmes un atsauces
Angolas sieviešu basketbola izlase

**Angolas sieviešu basketbola izlase** ir komanda, kas pārstāv Angolu tādās starptautiskās basketbola sacensībās kā Olimpiskās spēles, Pasaules čempionāts un Āfrikas čempionāts. Izlases lielākais panākums ir uzvara 2011. gada Āfrikas čempionātā.

Pašlaik (2012. gada jūlijs) Angolas izlase FIBA Pasaules izlašu rangā ieņem 27. vietu.

## Sasniegumi

## Atsauces
Korejas sieviešu basketbola izlase

**Korejas sieviešu basketbola izlase** ir nacionālā basketbola sieviešu komanda, kas pārstāv Koreju starptautiskās basketbola sacensībās, tādās kā Āzijas čempionāts, pasaules čempionāts, olimpiskās spēles. Pašlaik Korejas izlase FIBA Pasaules izlašu rangā ieņem 14. vietu. Korejas izlases labākais panākums ir sudraba medaļa 1988. gada olimpiskās spēlēs.

## Panākumi

### Olimpiskās spēles

* 1988 — 2. vieta
* 2000 — 4. vieta
* 2004 — 12. vieta
* 2008 — 8. vieta
* 2020 — 10. vieta

### Pasaules čempionāts

### Āzijas čempionāts

## Atsauces

## Ārējās saites

* 
* FIBA profils
Ķīnas sieviešu basketbola izlase

**Ķīnas sieviešu basketbola izlase** ir komanda, kas pārstāv Ķīnu tādās starptautiskās basketbola sacensībās kā Olimpiskās spēles, Pasaules čempionāts un Āzijas čempionāts. Izlases lielākais panākums ir sudrabs 1992. gada Olimpiskajās spēlēs.

Pašlaik (2023. gada februāris) Ķīnas izlase FIBA Pasaules izlašu rangā ieņem 2. vietu.

## Sasniegumi

## Atsauces
Brazīlijas sieviešu basketbola izlase

**Brazīlijas sieviešu basketbola izlase** ir komanda, kas pārstāv Brazīliju tādās starptautiskās basketbola sacensībās kā Olimpiskās spēles, Pasaules čempionāts un Amerikas čempionāts. Izlases lielākais panākums ir sudrabs 1996. gada Olimpiskajās spēlēs.

Pašlaik (2021. gada augusts) Brazīlijas izlase FIBA Pasaules izlašu rangā ieņem 14. vietu.

## Sasniegumi

## Atsauces
Rec.Sport.Soccer Statistics Foundation

[right|thumb|RSSSF [logo]]
***Rec.Sport.Soccer Statistics Foundation*** (RSSSF) ir starptautiska organizācija, kas nodarbojas ar futbola statistikas apkopošanu. Fonda mērķis ir plaša arhīva izveide par ar futbolu saistītu informāciju no visas pasaules.

Pēc organizācijas radītāju teiktā tā radās 1994. gada janvārī, kad to izveidoja trīs USENET vēstkopas *rec.sport.soccer* (RSS) regulārie lietotāji: Larss Ārhuss, Kents Hedlunds un Karels Stokermanss. Sākotnēji tā tika saukta par *North European Rec.Sport.Soccer Statistics Foundation*, bet ģeogrāfiskā atsauce tika atmesta, palielinoties biedru skaitam no citiem reģioniem.

## Ārējās saites
* Rec.Sport.Soccer Statistics Foundation
* RSSSF nodaļa
* RSS labākie sasniegumi
Remtes ezers

**Remtes ezers** ir stipri aizaudzis caurteces ezers Saldus novada Remtes pagastā. 
stipri aizaudzis. Krasti lielākoties zemi, kūdraini, ziemeļaustrumu malā stāvi. Dibens dūņains ar līdz pat 3,5 m biezu sapropeļa slāni. Ietek 7 grāvji, iztek Viesata. Caurtece vāja. Mīt līdaka, asaris, rauda, līnis.

Ezera ziemeļu krastā Remte ar Remtes muižas pili un parku. Ziemeļaustrumu piekrastē peldvieta.

## Atsauces
Sakovas ezers

**Sakovas ezers** (arī **Sakovo ezers**, **Cakovas ezers**, **Eižvērtiņu ezers**, **Eižvertiņš**) ir caurteces ezers Krāslavas novada Grāveru pagastā pie autoceļa P62. Krasti zemi, slīpi, grūti pieejami, dibens dūņains, dūņu slānis līdz 2 m. Ezeram cauri tek Dubna. Viena sala (0,6 ha). Makrofīti: niedres, kalmes, kosas, meldri, lēpes, glīvenes, ūdensrozes, hāras. Mīt līdaka, karūsa, asaris, līnis, plaudis. Ligzdo ūdensputni (pīles).

## Atsauces
Masāža

**Masāža** ( — 'glaudīt', 'mīcīt') jeb **laitīšana** ir dažādu roku kustību kopums, ar ko iedarbojas uz cilvēka ķermeni, lai panāktu ķermeņa vēlamo stāvokli (veicinātu asinsriti, vielmaiņu, notievētu u.c.), ķermeņa berzēšana ar ārstniecisku ietekmi.

Ne jebkura ķermeņa berzēšana ir masāža, piemēram, sekss vai kutināšana nav masāža. Ja ”masieris” tikai palīdz pacientam vingrot, tad tā ir vienkārši pacienta ķermeņa vingrināšana (fizioterapija), nevis masāža.

## Klasiskā masāža
Vairuma masāžu pamats ir klasiskā masāža, kas ir visizplatītākā manuālā terapija.

Zinot klasiskās masāžas tehnoloģiju (tehnoloģija — darbību kopums noteiktā secībā, lai panāktu vēlamo rezultātu), viegli ir prast daudzas citas masāžas.

Klasiskā masāža nav nekas sarežģīts un tā neprasa precīzu tehnoloģijas ievērošanu. Galvenais ir zināt tās lietojumu un pamatprincipus.

## Lietojums
Lai attīrītu organismu, veicinātu vielmaiņu, atslābinātu muskuļus, mazinātu nogurumu, paātrinātu asinsriti, aktivizētu enerģijas ražošanu ķermenim un smadzenēm, veicinātu atveseļošanos, notievētu, „iztaisnotu” mugurkaulu, mazinātu sāpes, likvidētu deformācijas un traumas.

## Tehnoloģijas pamatprincipi
Ar rokām tehniski berzējot ķermeni, panāk tā stāvokļa normalizēšanos. Vispirms masē muguru un mugurkaulu, jo tur atrodas visvairāk nervu un nervu galu, tādējādi var atslābināt visātrāk visu ķermeni. Rokas un kājas masē pa daļām no to augšējās daļas, tālāk pāriet pie to zemākām daļām. Tāda secība nepieciešama, lai neizjauktu asins plūsmas vienmērīgumu. Visvairāk asiņu plūst no sirds. Lai notievētu, pastiprināti jāmasē vēders, tādējādi aktivizējot tauku sadalīšanos pa visu ķermeni, jo vēdera zonā atrodas visvairāk limfvadu. Svarīgi zināt katru muskuli, locītavu, lai tos atsevišķi, kur nepieciešams, varētu izmasēt.

## Ārējās saites
* Masāža | Medicīnas termins
Vadims Demidovs

**Vadims Demidovs** (dzimis ) ir bijušais krievu izcelsmes Norvēģijas futbola aizsargs. VIņš ir spēlējis IL Runar, Sandefjord, Manglerud Star, Hønefoss BK, Rosenborg BK un Real Sociedad.

Viņa tēvs Sergejs Demidovs spēlēja handbolu PSRS izlasē un MAI klubā.

Norvēģijas izlasē viņš debitēja 2008. gada 28. aprīlī spēlē pret Urugvajas izlasi. Presē izteicies, ka labprāt būtu spēlējis Krievijas izlasē.

## Sasniegumi
**Rosenborg**

* Eliteserien: 2009, 2010

## Atsauces

## Ārējās saites
* Spēlētāja profils Rosenborg vietnē
Caurule

thumb|180px|right|Metāla caurules
thumb|180px|right|Cauruļvada būvniecība
**Caurule** ir cilindrisks materiāls ar cauru vidu, kura garums ir lielāks par diametru. Caurules visbiežāk izmanto šķidrumu vai gāzu pārvietošanai, arī kā strukturālie elementi. Tieši materiālu transportēšanai šādas caurules sauc arī par **cauruļvadiem**. Atkarībā no pielietojamā standarta, pēc kura caurules izgatavotas, tās raksturo ar iekšējo diametru un sienas biezumu, nominālo diametru un sienas biezumu vai ārējo diametru un sienas biezumu.

Caurules, atkarībā no pielietojuma, izgatavo no dažādiem materiāliem: metāla, plastmasas, kompozītmateriāliem, betona, keramikas un citiem.

## Ārējās saites
Alfons Jēgers

**Alfons Jēgers** (dzimis  Rīgā, miris  Rīgā) bija Latvijas futbolists un hokejists, pazīstamāks ar sasniegumiem FK Dinamo komandā. Viņš spēlēja kā uzbrucējs.

## Biogrāfija
Nācis no vienkāršas strādnieku ģimenes, no Sarkandaugavas mikrorajona.

Pirmā komanda — arodorganizāciju sporta klubā, kurā spēlējis no 1937. līdz 1940. gadam. 1937. gadā jauniešu meistarsacīkstēs kļuvis par rezultatīvāko spēlētāju, gūstot 17 vārtu un iekļūstot Rīgas izlasē, tāpat tika izcīnīts čempiontituls. 1938. gadā iekļuvis izlases kandidātu sarakstā. Šajā laikposmā vēl bija iesācējs profesionālajā sportā, viņš atzīmējis: "ar lielu bijību raudzījos uz tā laika slavenībām: Šeibelis, Raisteru, Kaņepu, Krupšu un citiem. Nemaz nevarēju pierast, ka spēlēju ar viņiem vienā laukumā un vienā komandā. [..] Pēc sacīkstes komandas sastādītājs Juris Rēdlihs-Raiskums mani uzslavēja, ka esmu labi iekļāvies spēlē." Pirmo starptautisko spēli aizvadījis pret Tartu "Olimpija" (1:2), kur uzbrukumā spēlējis kopā ar Ēriku Raisteru, Frici Kaņepu, E. Freimani. Pēc padomju varas nostiprināšanās lielākā daļa spēlētāju iekļāvās FK Dinamo sastāvā, kuru trenēja Kārlis Upenieks, kas šai komandā kā pirmajā ieviesis trīs aizsargu sistēmu. Jēgers ieņēma vietu uzbrucēju līnijā.

Vācu okupācijas laikā par it kā mantas izšķērdēšanu kopā ar citu futbolistu Bergmani atradies cietumā, vēlāk nokļuvis Štathofas koncentrācijas nometnē. Futbolistam līdz ar Otrā pasaules kara notikumiem sportiskajā karjerā iestājās pārrāvums. Nedaudz vēlāk atsācis nodarboties ar futbolu, basketbolu, hokeju (Rīgas "Dinamo"), gūstot labus panākumus. "Dinamo" hokeja klubā spēlējis no 1947. līdz 1951. un no 1953. līdz 1957. gadam. Viņš ir pēdējais sportists, kas spējis augstā līmenī spēlēt gan futbola, gan hokeja meistarkomandās.

1946. gadā kopā ar "Dinamo" futbola komandu piedalījās Vissavienības meistarsacīkšu 2. grupā, ar Rīgas "Dauaga" komandu 1949. gadā piedalījies PSRS meistarsacīkšu A klasē (1. līgā). Vienīgais Latvijas futbolists, kas saņēmis PSRS Nopelniem bagātā sporta meistara goda nosaukumu (1951). 1953. gadā pievienojās PSRS "Darba rezerves" komandai.

## Atsauces

## Ārējās saites
* Biogrāfija LFF.lv
Cīravas pagasts

**Cīravas pagasts** ir viena no Dienvidkurzemes novada administratīvajām teritorijām Durbes abos krastos. Robežojas ar sava novada Lažas, Aizputes, Dunalkas un Sakas pagastiem.

## Daba
### Hidrogrāfija
#### Upes
Akmene, Ašvalks, Cepļupe, Dubeņa, Gliemežvalks, Kraukļu valks, Mālvalks, Melnupīte, Pilsnika, Rudīte.

#### Ezeri
Cīravas dzirnavu dīķis

## Vēsture
Mūsdienu Cīravas pagasta teritorijā vēsturiski atradās Cīravas muiža (*Gut Zierau*, Cīrava) un Dzērves muiža (*Gut Dserwen*, Dzērves skola)..

1935. gadā Cīravas pagasta platība bija 116 km². 1945. gadā pagastā izveidoja Cīravas un Upsēdes ciema padomes, bet pagastu 1949. gadā likvidēja. 1954. gadā Cīravas ciemam pievienoja Upsēdes ciemu. 1960. gadā Cīravas ciema padomju saimniecības «Pāvilosta» teritoriju pievienoja Sakas ciemam. 1968. gadā Cīravas ciemam pievienoja Apriķu ciema kolhoza «Jaunā dzīve» teritoriju. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Aizputes novadā. 2021. gada Aizputes novadā iekļāva jaunajā Dienvidkurzemes novadā.

Cauri pagastam veda 1900. gadā atklātā šaursliežu Liepājas—Aizputes dzelzceļa līnija ar pieturas punktiem "Cīrava" un "Marienhofas pusstacija (Marijas)", kas slēgta 1964. gadā.

### Pieminekļi
#### Valsts nozīmes
* Cīravas ūdensdzirnavas
* Cīravas luterāņu baznīca
* Cīravas muižas apbūve
* Rūķu, Lapegļu, Ozolu, Dārznieku un Buču senkapi
* Blieķu kalns - pilskalns
* Dzērves - Cīravas tautas skola. Atrodas Dzērves pamatskolas internātā.

#### Vietējas nozīmes
* Ķintu apmetne ar aku

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Cīrava]]** (pagasta centrs), Dzērvenieki, Akmene, Dzērves skola.

### Ievērojamas personības
* Kārlis Zemdega (1894—1963) — latviešu tēlnieks
* Zigrīda Stungure (1928—2010) — latviešu aktrise
* Skaidrīte Putniņa (1945) — latviešu aktrise

## Saimniecība
### Transports

## Izglītība un kultūra

## Ārējās saites
* Valda Kvaskova. CĪRAVAS MUIŽA ARHĪVA DOKUMENTOS UN LITERATŪRĀ

## Atsauces
Jelgavas pamiers

thumb|300px|Jelgavas pilsētas un cietokšņa plāns (no Zviedrijas kara arhīva 17. gadsimts)

**Jelgavas pamiers** (poļu: *Rozejm w Mitawie*, zviedru: *Stilleståndet i Mitaw*) bija pagaidu izlīgums starp karojošajām pusēm Poļu-zviedru kara (1600-1629) trešā posma (1620—1622) noslēgumā. Pamieru 1622. gada novembrī Jelgavas pilī parakstīja Zviedru Vidzemes ģenerālgubernators Jakobs Delagardijs un Lietuvas hetmanis Kristaps Radvils.

## Sarunas
1622. gada 5. jūlijā lietuviešiem izdevās atgūt Jelgavu un 17. jūlijā zviedru karalis Gustavs II Ādolfs ierosināja Jelgavas pilī sākt pamiera sarunas. 
Sarunu sākumā karalis piedāvājis Lietuvas hetmanim Kristapam Radvilam noslēgt pret Poliju vērstu Zviedrijas-Lietuvas ūniju, bet Kristaps Radvils pieprasīja atdot zviedru ieņemto Rīgu. Gustavs Ādolfs pārtrauca sarunas, tomēr pēc hercoga Frīdriha ierosmes tās atsākās 26. jūlijā.    
Zviedri pieprasīja brīvas armijas pārvietošanās tiesības Kurzemes un Zemgales hercogistes teritorijā, Kurzemes ostu brīvu izmantošanu, aizliegumu hercogistē ierīkot poļu-lietuviešu kara nometnes un cietokšņos uzņemt poļu karavīrus, kas jāapstiprina arī Polijas karalim.

Savukārt hercogs Frīdrihs sarunu laikā centās panākt Kurzemes un Zemgales hercogistes neitralitātes statusa atzīšanu no Zviedrijas un Lietuvas pusēm. Abu valstu armiju pārvietošanai starp Lietuvu un Zviedru Vidzemi viņš piedāvāja Biržu — Sēlpils ceļu un pieprasīja atdot okupētās Bauskas, Jelgavas un Tukuma pilis. Ostas viņš bija gatavs atvēlēt brīvai tirdzniecībai, bet ne armijas ievešanai, savukārt Polijas karaļa piekrišanu solījās iegūt tuvākā seima laikā.
Lai atbalstītu savu vīru pamiera sarunās, Hercogiene Elizabete Magdalēna izvērsa plašu saraksti ar dažādu valstu valdniekiem un viņu sievām.

## Pamiera nosacījumi
Polija—Lietuva piekrita uz laiku atteikties no zviedru ieņemtās Vidzemes daļas, jo 1621. gada 16. septembrī zviedru karaspēks pēc mēnesi ilga aplenkuma bija ieņēmis Rīgu. Pamiers paredzēja, ka tikai Pārdaugavas hercogistes dienvidu daļa (Latgale) paliek Lietuvas tiešā kontrolē. Kurzemes un Zemgales hercogiste turpināja pastāvēt kā suverēns Polijas—Lietuvas lēnis.

## Atsauces
Salājs (Mākoņkalna pagasts)

**Salājs** (arī **Solojs**, **Soloja ezers**, **Solovja ezers**, **Solovju ezers**, **Solovejas ezers**) ir caurteces ezers Rēzeknes novada Mākoņkalna pagastā uz robežas ar Krāslavas novada Andrupenes pagastu. Ietilpst Rāznas nacionālā parka teritorijā. Ļoti izrobota ezerdobe, līkumota krasta līnija (tās garums 14,6 km). Ezera rietumu galu, kas atdalīts ar 10 m platu caurteci, sac par Mazo Soloju. Ezerā 10 ar krūmiem apaugušas salas ar kopējo platību 9,1 ha. Krasti zemi, lēzeni, slīpi. Dibens dūņains, mālains, vietām akmeņains, siekstains. Cauri ezeram tek Maltas upe, kas augšpus Salāja līdz Lielajam Iļzam saucas par Mostovuhu. Ietek deviņi strauti. Ezera rietumu galā Milkas pilskalns. Ir peldvieta.

Makrofīti: niedres, meldri, kosas, lēpes, ūdensrozes, glīvenes, raglapes. Mīt asaris, līdaka, rauda, plaudis, līnis.

## Atsauces
Transakcija (informātika)

**Transakcija** informātikā ir vienas vai vairāku operāciju kopa, kuras tiek izpildītas kopīgi. Izpildot visas kopas operācijas atbilstoši to savstarpēji definētiem noteikumiem (piem., noteiktā secībā), transakcija tiek uzskatīta par izpildītu (notikušu), pretējā gadījumā trankacija nav izpildīta (nav notikusi). Transakciju realizāciju parasti izmanto datubāzēs, lai uzturētu to integritāti.

Transakciju apstrāde apvieno vairākas individuālas un neatkarīgas operācijas vienā nedalamāmā transakcijā un nodrošina to, ka ir korekti jāizpildās vai nu visām operācijām kopā, vai nevienai. Gadījumā, ja kādas operācijas izpildē rodas kļūda, transakcija tiek atcelta un visas transakcijas operācijas, kuras tika veiksmīgi izpildītas, padarītas par nebijušām. Sistēma tiek atgriezta tajā stāvoklī, kurš bija pirms transakcijas uzsākšanas. Ja visas operācijas izpildās bez kļūdām, transakcija tiek apstiprināta () un visas izmaiņas ieviestas datubāzē. Transakciju realizācija pasargā pret aparatūras un programmatūras kļūdām, kuras var atstāt transakciju nepabeigtu, piemēram, pārskaitot naudu otram cilvēkam, nauda no viena konta tiek noņemta, bet otrā netiek ieskaitīta, jo pēkšņi izslēdzās dators.

Noslogotās sistēmās transakcijas var pārklāties, proti, vairāki cilvēki vienlaidzīgi izpilda vairākas transakcijas, kuras darbojas ar vieniem un tiem pašiem datiem. Tas var radīt nopietnas, negatīvas sekas, tāpēc parasti šādas transakcijas realizē secīgi vienu pēc otras. Labākā gadījumā transakcijas šķiro pēc to darbības- tās, kas tikai lasa datus un tās, kas arī raksta datus datubāzē. Tad regulē tikai tās transakcijas, kuras raksta datus. Vienlaicīgi lasīt datus drīkst vairākas transakcijas.

Transakcijām ir jāatbilst četrām (ACID, angļu valodas akronīms) pazīmēm:
# Atomitāte, atomaritāte (Atomicity) — visām izmaiņām ir vai nu jātiek izpildītām, vai arī jātiek atceltām, piemēram, naudas pārskaitīšana no viena konta otrā nozīmē naudas izņemšanu no pirmā konta un naudas pieskaitīšanu otrajam kontam, ja tiks izpildīta tikai viena no šīm darbībām, tad iegūtais rezultāts būs nekorekts.
# Konsistence, saskanīgums (Consistency) — transakcijas sākumā un beigās netiek pārkāpti ierobežojumi, piemēram, ja konta stāvoklim vienmēr jābūt lielākam par 0), tad naudas pārskaitījums, kas konta stāvokli pazeminās zem nulles, netiks pieļauts.
# Izolētība (Isolation) — transakcijas izmaiņas nav redzamas citās operācijās, piemēram, naudas pārskaitīšanas laikā citi lietotāji nekad neredzēs stāvokli, kad nauda ir abos kontos, vai tieši otrādi tā nav nevienā kontā.
# Ilgstamība, paliekamība (Durability) — garantija, ka tiklīdz, kā transakcija ir pabeigta, tās izmaiņas netiks zaudētas pat datubāzes avārijas rezultātā.
FN FAL

**FN FAL** (no ) "Vieglā automātiskā šautene") ir 7,62x51 mm NATO standarta automātiska, vairāku uguns režīmu triecienšautene, ko Aukstā kara laikā ražoja Beļģijas fabrika "Fabrique Nationale de Herstal". To pieņēma apbruņojumā vairākas NATO un citas valstis. FAL ir arī populāra šautene civilam pielietojumam medībām un sporta šaušanai.
Kalvenes pagasts

**Kalvenes pagasts** ir viena no Dienvidkurzemes novada administratīvajām teritorijām. Robežojas ar sava novada Aizputes, Embūtes, Kazdangas, Priekules Bunkas, Vecpils pagastiem, kā arī Kuldīgas novada Rudbāržu un Nīkrāces pagastiem.

## Daba
### Hidrogrāfija
#### Upes
Kara lanka, Misika, Stulbe.

#### Ezeri
Celmu ezers, Ģēģeru ezers, Ilziks, Jaunarāju ezers, Melnezers, Mencene, Podnieku ezers, Tīdu ezers, Vārdene, Vecvagaru ezers.

## Vēsture
Mūsdienu Kalvenes pagasta teritorijā vēsturiski atradās Kalvenes muiža (*Gut Kalwen*), Krusātdrogas muiža (*Gut Krussat-Drogen*, Krusāta), Lieldrogas muiža (*Gut Groß-Drogen*), Tāšu Padures muiža (*Gut Tels-Paddern*, Kalvene), Pērbones muiža (*Gut Perbohnen*, Pērbone).

1935. gadā Kalvenes pagasta (līdz 1925. gadam **Tāšu-Padures pagasts**) platība bija 134 km². 1945. gadā pagastā izveidoja Kalvenes, Bojas un Lieldrogas ciema padomes, bet pagastu 1949. gadā likvidēja. 1954. gadā Kalvenes ciemam pievienoja Lieldrogas ciemu, 1958. gadā — Kazdangas ciema kolhoza "Tebra" teritoriju, 1968. gadā — daļu Vecpils un Krotes ciemu kolhoza "Draudzība" teritoriju. 1990. gadā ciemu reorganizēja par pagastu. 2009. gadā Kalvenes pagastu kā administratīvo teritoriju iekļāva Aizputes novadā. 2021. gadā Aizputes novadu iekļāva Dienvidkurzemes novadā.

### Pieminekļi
* Tāšu — Padures muižas apbūve
* Drogas pilskalns
* Kalvenes pilskalns

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Kalvene]]** (pagasta centrs), Kalvenes stacija, Krusāta, Pērbone.

### Ievērojamas personības
* Eduards fon Keizerlings (1855—1918) — vācbaltiešu rakstnieks.
* Pauls Jonass — motosportists.

## Saimniecība
### Transports

## Izglītība un kultūra

**Kalvenes pamatskola**, bijusī Tāšu - Padures pils, dibināta 1922. gadā. Skolas ēka būvēta 19. gadsimtā pēc vēlīnā klasicisma stila parauga kā grāfa Keizerlinga medību pils. Kalvenes pamatskola ir valsts  kultūras piemineklis.

**Kalvenes kultūras nams**, kurā darbojas sieviešu vokālais ansamblis "Noskaņa", bērnu tautisko deju kopa, deju ansambļi bērniem, interešu pulciņi un dramatiskā kopa "Nebēda".
## Atsauces

## Ārējās saites
* Drogas pilskalns 
* Kalvenes pilskalns 
* Tāšu Padures muiža - Kalvenes pamatskola
Metameklētājs

**Metameklētājs** ir meklēšanas rīks, kas sūta lietotāju pieprasījumus ar vairākām citām meklētājprogrammām un / vai datubāzēm apkopo rezultātus vienotā saraksta vai parāda tos atkarībā no to avota. Metameklētāji dod iespēju lietotājiem ievadīt meklēšanas kritērijus vienreiz, bet piekļūt vairākiem meklētājiem vienlaicīgi. Metameklētāji darbojas uz pieņēmumu, ka Internets ir pārāk liels, lai vienā meklētājprogramma indeksēt to visu, un ka plašākus meklēšanas rezultātus var iegūt, tos apvienojot no vairākām meklētājprogrammām. Tas arī paglābj lietotāju no nepieciešamības izmantot vairākas meklētājprogrammas atsevišķi.

## Darbība
right|230px
Metameklētāji veido tā saucamo virtuālo datu bāzi. Tie neveido kādas fiziskas datubāzes vai katalogus internetā. Gluži pretēji, tie pieņem lietotāja pieprasījumu, nodod to uz vairākām citām datu bāzēm un pēc tam apkopo rezultātus, pamatojoties uz konkrētu algoritmu rezultātiem. 

Nav divu vienādu metameklētāju. Daži meklē tikai starp populārākajām meklētājprogrammām, kamēr citi meklēt arī mazāk zināmos meklētājos, intereškopās un citās datu bāzēs. Tie atšķiras arī pēc tā, kā rezultāti tiek uzrādīti un pēc tā cik daudz meklētājprogrammas tiek izmantotas. Daži uzrāda rezultātus saskaņā ar citām meklētājprogrammām vai datu bāzēm, savukārt citi rezultātus rāda atkarībā no rezultātu būtiskuma, bieži vien slēpjot kura meklētājprogramma sniedza konkrētos rezultātus. Metameklētājs sniedz lietotājam konkrētu labumu — tas novērš rezultātu dublicēšanos, kā arī grupējot rezultātus secībā, kurā būtiskākie rezultāti ir saraksta augšgalā.

Meklētājprogrammas bieži atšķiras arī pēc to meklēšanas pieprasījumu sintakses. Piemēram, dažas meklētājprogrammas ļauj izmantošana vārdu "un" bet citām nepieciešams "+" un citām nepieciešama tikai atstarpe, lai apvienotu vārdus. Labākie metameklētāji mēģina šo meklēšanas pieprasījumu arī tā veidot, lai konkrētā meklētājprogramma šo pieprasījumu saprastu.

## Rezultātu kvalitāte
Rezultāti metameklētājiem var atšķirties pamatojoties uz daudziem mainīgajiem lielumiem. Taču pat visvienkāršākais metameklētājs meklē vairāk nekā viena vienīga meklētājprogramma. No otras puses, tiek teikts, ka rezultāti ir mazāk būtiski, jo metameklētājs nevar zināt kādas iekšējās "alķīmijas" veic katra meklētājprogrammu, lai iegūtu konkrētos rezultātus (metameklētājam nav nekādas tiešas piekļuves meklētājprogrammu datu bāzēm).

Metameklētāji tiek dažkārt izmantoti vertikālās meklēšanas portālos, un, lai dziļajā vai neredzamajā globālajā tīmeklī (invisible web, deep web)

## Metameklētāju saraksts

* Brainboost 
* ChunkIt! 
* Clusty
* Dogpile
* Excite
* Harvester42
* HotBot
* Info.com
* Ixquick
* Mamma
* Metacrawler
* MetaLib
* Mobissimo
* Myriad Search
* SideStep
* WebCrawler
* DeeperWeb
* WiinkZ Latvia MultiSearch

## Piezīmes un atsauces
Silezers (Ropažu pagasts)

**Silezers** (arī **Sila ezers**, **Silu ezers**) ir beznoteces brūnūdens ezers Ropažu novada Ropažu pagasta rietumos pie Silakroga. Krasti zemi, lēzeni, ziemeļaustrumu krastā peldvieta. Gar krastu stāvo grīšļu un uzpūsto grīšļu joslas 0,5 - 1 m, līčos 3 - 5 m platas.

## Atsauces
Sila ezers

**Sila ezers** var būt:
* Sila ezers Kalkūnes pagastā
* Sila ezers Konstantinovas pagastā
* Sila ezers Lejasciema pagastā
* Sila ezers Skrudalienas pagastā
* Silezera Balgales pagastā cits nosaukums
* Silezera Ropažu novadā cits nosaukums
* Silezera Valkas pagastā cits nosaukums
* Dorotpoles ezera cits nosaukums
* Svētaiņu ezera cits nosaukums
Selēku ezers

**Selēku ezers** (arī **Sēlēku ezers**) ir ūdenstilpe Ogres novada ziemeļrietumos priežu mežā. Krasti zemi, dibens dūņains. Ziemeļu mala pārpurvojusies, dienvidu - stingara, smilšaina. Ūdens apmaiņa pa grāvjiem ar Ežupi un Urgu. Rietumu krastā apdzīvota vietas Selēkas. Makrofīti: lēpes, abinieku sūrene, grīšļi, puplakši. Mīt asaris. Populāra peldvieta.

## Atsauces
Silu ezers

**Silu ezers** var būt:

*Silu ezers - ūdenstilpe Tukuma novada Zentenes pagastā
*Ropažu novada Silezera cits nosaukums
*Talsu novada Balgales pagasta Silezera cits nosaukums
Cjaņs Sjueseņs

**Cjaņs Sjueseņs** (钱学森; 錢學森; *Qián Xuésēn*; *Ch'ien Hsüeh-sên*; dzimis , miris ) bija ķīniešu zinātnieks, kas devis nozīmīgu ieguldījumu raķešu un kosmiskajās programmās gan ASV, gan Ķīnas Tautas Republikā. Viņu dēvē par "Ķīnas raķešu tēvu". NASA dokumentos viņš parasti tiek apzīmēts kā *H.S. Tsien*.

Cjaņs Sjueseņs 1934. gadā absolvēja Šanhajas *Jiao Tong* universitāti kā mehānikas inženieris ar specializāciju dzelzceļu administrēšanā. 1935. gadā viņš iestājās Masačūsetsas Tehnoloģiju institūtā, kur pēc gada ieguva maģistra grādu. Pēc tam viņš devās uz Kalifornijas Tehnoloģiju institūtu studēt Teodora fon Kārmāna vadībā. Šeit 1939. gadā viņš ieguva doktora grādu.

Institūtā viņš ar vairākiem citiem studentiem nodarbojās ar raķešu eksperimentiem. Vēlāk uz šīs grupas pamata Kalifornijas tehnoloģiju institūta paspārnē tika izveidota Reaktīvās kustības laboratorija (*Jet Propulsion Laboratory*). Pirmoreiz šāds nosaukums parādījies dokumentā, ar kuru Cjaņs ar vēl diviem biedriem vērsās pie ASV armijas par vajadzību izstrādāt raķetes, ar kurām varētu atbildēt uz Vācijas V-2 raķeti. Viņš vadīja raķetes *[[Private (raķete)|Private-A]]* projektēšanu, kura pirmoreiz pacēlās 1944. gadā. Vēlāk piedalījās *[[MGM-5 Corporal|Corporal]]*, *[[WAC Corporal]]* un citu raķešu izstrādē.

Pēc Otrā pasaules kara beigām Cjaņs darbojās fon Kārmāna vadībā kā ASV Armijas gaisa spēku konsultants un ieguva pulkveža pagaidu dienesta pakāpi. Kārmāns ar Cjaņu devās uz Vāciju, lai novērtētu aerodinamisko pētījumu sasniegumus. Šeit viņš izmeklēja pētnieciskos objektus un intervēja vācu zinātniekus, to starpā Verneru fon Braunu un Rūdolfu Hermani.

1949. gadā Cjaņs Sjueseņs ieguva ASV pilsonību, bet makartisma ietekmes laikā viņš tika turēts aizdomās par simpatizēšanu komunistiem, un 1950. gadā ASV valdība viņam noņēma drošības pielaidi. Neredzot iespēju turpināt savu darbu, Cjaņs paziņoja, ka vēlas atgriezties Ķīnā, bet tika nomitināts *Terminal Island* pie Losandželosas. Pēc piecu gadu mājas aresta 1955. gadā viņš tika atbrīvots apmaiņā pret amerikāņu lidotājiem, kuri tika notverti Korejas kara laikā. Ķīnā viņš atgriezās 1955. gada septembrī caur Honkongu.

Tūlīt pēc ierašanās savā dzimtenē Cjaņs Sjueseņs sāka strādāt Ķīnas Akadēmijā par mehānikas direktoru un vadīja raķešu izstrādes programmu. Viņš dibināja Mehānikas institūtu un aicināja bijušos studentus un inženierus, lai apmācītu tehnoloģijas, kuras viņš bija apguvis ASV.

Gada laikā Cjaņs KTR valdībai nosūtīja aicinājumu izveidot ballistisko raķešu programmu. Piedāvājums ātri tika pieņemts, un 1956. gada beigās viņš kļuva par programmas pirmo direktoru. 1958. gadā viņš pabeidza ballistisko raķešu *[[Dongfeng (raķete)|Dongfeng]]* projektu, un pirmā no tām tika sekmīgi palaista 1964. gadā, tieši pirms Ķīna pirmoreiz izmēģināja kodolieročus. Cjaņs Sjueseņs bija atbildīgs arī par pretkuģu raķešu projektēšanu. Cjaņs deva lielu ieguldījumu Ķīnas augstākās izglītības uzlabošanā. Viņš bija Ķīnas Zinātnes un tehnoloģiju universitātes Mehānikas departamenta vadītājs un veicināja zinātnes un tehnoloģiju augstākā līmeņa personāla izaugsmi.

Cjaņs Sjueseņs aizgāja pensijā 1991. gadā. Viņš mira .
M4 karabīne

**M4 karabīne** ir automātiska, vairāku uguns režīmu triecienšautene, kas paredzeta 5,56x45 mm NATO patronām. M4 ražo ASV kompānija *Colt Defense*. 

M4 ir attīstīta no AR-15/M16 ieroču sērijas, par pamatu ņemtot M16A2. Salīdzinot ar to, M4 ir īsāka un vieglāka; 80 % no M4 detaļām ir identiskas M16A2 detaļām. 

M4 ir standarta ierocis ASV Amijā un citās NATO valstīs un arī valstīs, kas nav NATO dalībnieces. Tā kā M4 ir daudz problēmu ar šaušanu sūros un mitros laika apstākļos, tad ASV un citas valstis plāno aizvietot M4 ar labāku ieroci. 
## Ārējās saites
* Colt M4's Law Enforcement page  and Colt M4's Military page 
* FN M4A1 website
* U.S. Army Won't Field Rifle Deemed Superior to M4 
* Online Army Study Guide
Baltkrievijas Valsts informātikas un radioelektronikas universitāte

**Baltkrievijas Valsts informātikas un radioelektronikas universitāte** ir augstskola Baltkrievijā. Universitātē ir 10 fakultātes. Rektors kopš 2000. gada ir Mihails Batura.

## Ārējās saites
* BVIRU mājaslapa
Ziemeļeiropas basketbola līga

**Ziemeļeiropas Basketbola līga** jeb **NEBL** () bija īslaicīga basketbola līga, ko 1998. gadā dibināja Šarūns Marčuļonis. Šī līga bija pirmais komerciālais projekts ar mērķi izveidot reģionālu līgu Eiropā un sākotnēji paredzēja labāko basketbola klubu dalību no piecām valstīm - Lietuvas, Latvijas, Igaunijas, Zviedrijas un Somijas. 1999. gadā notika pirmās sacensības ar astoņām komandām no minētajām valstīm.

Ar laiku turnīrs sāka zaudēt savu reģionālo ierobežotību, iesaistot klubus arī no centrālās (Polija, Čehija), rietumu (Dānija, Vācija, Beļģija, Nīderlande, Apvienotā Karaliste) un austrumu Eiropas (Krievija, Ukraina, Baltkrievija), vēlāk arī dienvideiropas (Bulgārija, Maķedonija, Rumānija, Serbija) un pat Izraēla un Turcija. 2001./2002. gada turnīrā piedalījās 31 komanda no 19 valstīm. NEBL *Final Four* vienmēr tika izspēlēts Viļņā.

Kopš 2002. gada labākie klubi kā CSKA Moscow, Žalgiris un Maccabi zaudēja interesi turnīrā par labu jaunorganizētajai un komerciāli daudz pievilcīgākajai Eirolīgai.

2002./2003. gadā grupu turnīrs nenotika - četras labākās komandas no FIBA Čempionu kausa Ziemeļu divīzijas izspēlēja pēdējo NEBL kausu četru komandu turnīrā.

NEBL vēlāk tika pārveidots par šodienas Baltijas Basketbola līgu ar labākajām komandām no Lietuvas, Latvijas un Igaunijas.

## Sezonas
HK MP5

**Heckler & Koch MP5** (no  — "Mašīnpistoles modelis 5") ir Vācijas 9 mm automātiska, vairāku uguns režīmu mašīnpistole. To ražo Heckler & Koch GmbH (HK) Oberndorfā pie Nekāras.

MP5 izmanto gan NATO dalībvalstis, ieskaitot Latviju, gan citas valstis. Pēc *Heckler & Koch* licences MP-5 ražo arī citās valstīs. 1990. gados HK konstruēja MP5 pēcteci — mašīnpistoli UMP, un abi pašlaik ir ražošanā.
## Ārējās saites
* 
* 2008 Heckler & Koch Military and LE brochure
* HKPRO: MP5, MP5K, MP5SD, MP5/10 & MP5/40
* REMTEK: MP5, MP5K, MP5K PDW, MP5SD, MP5/10
* HECKLER & KOCH MP5 SUB MACHINE GUN FAMILY OPERATOR'S MANUAL
* HK MP5 Armorers Manual
Lažas pagasts

**Lažas pagasts** ir viena no Dienvidkurzemes novada teritoriālajām sastāvdaļam tā ziemeļaustrumos Tebras abos krastos. Robežojas ar sava novada Aizputes pilsētu, Kazdangas, Aizputes, Cīravas un Sakas pagastiem un Kuldīgas novada Gudenieku un Turlavas pagastiem. Daļu Lažas pagasta teritorijas dienviddaļā Aizputes pilsēta atdala no pārējās pagasta teritorijas. Pagasta administrācija atrodas Apriķu "Tebreniekos".

## Daba
### Hidrogrāfija
#### Upes
Alokste, Brašu valks, Grāpste, Jēkabvalks, Kalējsātu valks, Krāvalks, Laža, Muižarāju valks, Mālvalks, Skalda, Rīva, Tebra

#### Ezeri
Reiņacs, Zvirgzds

## Vēsture
Mūsdienu Lažas pagasta teritorijā vēsturiski atradās Apriķu muiža (*Gut Apprikken*, Apriķi), Langsēžu muiža (*Gut Langsehden*, Lanksēži), Padures muiža (*Gut Paddern*, Padure), Štakeldangas muiža (*Gut Stackeldangen*, Štakeldanga).

Tagadējā Lažas pagasta teritorija veidojusies no pirms Otrā pasaules kara Aizputes apriņķa Apriķu un Lažas pagasta teritorijām. 1935. gadā Lažas pagasta platība bija 71,7 km², Apriķu pagasta - 77,5 km². 1945. gadā Lažas pagastā izveidoja Lažas, Silenieku un Strēlnieku ciema padomes, bet pagastu un apriņķi 1949. gadā likvidēja. 

1954. gadā Aizputes rajona Lažas ciemam pievienoja Strēlnieku ciemu. 1962. gadā Aizputes rajonu pievienoja Liepājas rajonam. 1974. gadā tika veikta teritoriju apmaiņa ar Aizputes pilsētu. 1975. gadā Lažas ciemam pievienoja Apriķu ciemu, bet daļu Lažas ciema pievienoja Kazdangas ciemam. 

1990. gadā ciemu reorganizēja par Liepājas rajona pagastu. 2009. gadā Lažas pagastu kā administratīvo teritoriju iekļāva Aizputes novadā. 2021. gadā Aizputes novadu iekļāva Dienvidkurzemes novadā.

### Kultūras pieminekļi
* Aizputes Klosteres muižas viduslaiku mūra paliekas
* Apriķu muižas dzīvojamā ēka
* Apriķu luterāņu baznīca ar žogu
* Dzintares pilskalns
* Lažas pilskalns

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir **[[Apriķi]]**, Štakeldanga, Padure, Mazdzērve, Lanksēži, Dzirkaļi.

### Ievērojamas personības
* Kārlis Gothards Elferfelds (1756—1819) — luterāņu mācītājs
* Vilhelms Grīners (1891—1919) — luterāņu mācītājs
* Neredzīgais Indriķis (1783—1828) — dzejnieks
* Ilgvars Matrozis (1938—1987) — kordiriģents, Vispārējo latviešu Dziesmu un Deju svētku virsdiriģents (1985)
* Artūrs fon der Ostenzakens (*Arthur von der Osten-Sacken*, 1843—1912) — vācbaltiešu muižnieks un politiķis
* 1901. gadā Karls Gustavs Mannerheims Lažas pagasta Apriķos iegādājās īpašumu, un kādu laiku šeit neveiksmīgi veica saimniecisko darbību.
*Gunvalda Pacunska (1942 — *pašlaik*) — ārste, dārzniece

## Saimniecība
### Transports

## Izglītība un kultūra

## Atsauces
SA80

**SA80** (no  — "Mazie ieroči astoņdesmitajiem) ir Apvienotās Karalistes 5,56 mm strēlnieku ieroču saime. SA80 ir automātisks, "*bull pup*" konstrukcijas, vairāku uguns režīmu ierocis. SA80 prototipi tika izmēģināti 1976. gadā, un SA80 saimes ražošana izbeigta 1994. gadā.

SA80 versija **L85A** ir standarta ierocis Britu Bruņotajos spēkos kopš 1987. gada, aizvietojot FN FAL versiju SRL L1A1. Šobrīd tiek izmantota uzlabotā versija L85A2. Vēl SA80 saimē ietilpst **L86 Light Support Weapon** ("Vieglais uguns atbalsta ierocis" — rokas ložmetējs), **L22** karabīne (pēc izmēriem un izmantošanas mērķa līdzinās M4 karabīnei) un **L98** mācību šautene.
## Ārējās saites
*
* SA80 development from wooden mockups, XL60, XL70, XL85 & XL86 prototypes, to most recent versions playlist of YouTube videos by Forgotten Weapons
* SA80 A2 L85 Individual Weapon at Army.mod.uk
* "SA80 (Small Arms for the 1980s): The Sorry Saga of the British Bulldog's Bullpup" at historyofwar.org
Eirolīga (basketbols)

**Eirolīga** () jeb **Basketbola Eirolīga** () ir svarīgākais Eiropas vīriešu basketbola klubu turnīrs, kurā piedalās 20 komandas no 11 dažādām Eiropas valstīm. Turnīru organizē ULEB. Eirolīga tiek atzīta par otro spēcīgāko klubu turnīru pasaulē aiz Nacionālās basketbola asociācijas.

## Vēsture
Eirolīga tiek uzskatīta par turpinājumu **Eiropas čempionvienību kausa izcīņai**, kas bija Eiropā svarīgākais klubu basketbola turnīrs no 1957. līdz 2001. gadam. Par pirmajiem kausa ieguvējiem kļuva PSRS klubs no Rīgas ASK. Visvairāk turnīros (11) ir uzvarējis Spānijas klubs Madrides "Real".

2000.—2001. gada sezonā vadošo Eiropas klubu finansiālu pretenziju rezultātā notika divi paralēli klubu basketbola turnīri, kas abi pretendēja uz nozīmīgākā lomu. Praksē tomēr ULEB rīkotā Eirolīga izrādījās spēcīgāka par FIBA rīkoto Suprolīgu. Konflikts turpinājās arī nākamajās sezonās un vairākus gadus Eiropas basketbolā notika paralēli konkurējoši turnīri, tomēr ULEB rīkotā Eirolīga vienmēr bija prestižākā no tiem. Tikai pirms 2008.—2009. gada sezonas konkurējošās organizācijas vienojās un izveidoja savstarpēji saskaņotu klubu basketbola turnīru sistēmu, kurā nozīmīgākās sacensības statusu joprojām saglabāja Eirolīga.
## Komandas
Komandas 2025.—2026. gada Eirolīgas sezonā

## Fināli

## Komandu statistika

### Titulu skaits klubiem

### Čempiontituli pa valstīm

## Atsauces

## Ārējās saites
* Eirolīgas oficiālā mājaslapa
FIBA Eiropas izaicinājuma kauss

**[[Starptautiskā basketbola federācija|FIBA]] Eiropas izaicinājuma kauss** (2002—2005: **FIBA Eiropas līga**, 2005—2008: **FIBA Eirokauss**) bija trešā augstākā Eiropas vīriešu basketbola līga, taču augstākā, ko organizēja *[[FIBA Europe]]*. Turnīra notiek 2003. līdz 2015 gadam. 2008. gadā turnīrā uzvarēja Latvijas komanda BK Barons/LMT. 2014. gadā par Izaicinājuma kausa čempionu, pārstāvot Itālijas klubu *[[Pallacanestro Reggiana]]*, kļuva Ojārs Siliņš.

## Fināli
thumb|FIBA Eiropas izaicinājuma kauss

## Atsauces

## Ārējās saites
* Oficiālā mājaslapa
EuroCup

**ULEB Eirokauss** jeb ***EuroCup*** ir otra spēcīgākā Eiropas vīriešu basketbola līga, kurā startē *[[FIBA Europe]]* dalībvalstu komandas. Katra gada uzvarētājkomanda tiek paaugstināta uz augstākā līmeņa ULEB Eirolīgas turnīru. Turnīrs notiek kopš 2002. gada, izveidojies pēc Korača un Saportas kausu izcīņas beigām.

## Fināli

## Ārējās saites

*
Saportas kauss

**Saportas kauss** bija Eiropas vīriešu basketbola turnīrs, kurā piedalījās Eiropas valstu čempionvienības. Turnīrs nosaukts Madrides "Real" direktora Raimundo Saportas vārdā. Turnīrs notika laikposmā no 1967. gada līdz 2002. gadam. Pēdējā Saporta kausa sezona notika 2001.-2002. gadā, kad, apvienojot kopā ar Korača kausu, tika izveidota jauna līga, kas pašlaik pazīstama ar nosaukumu Eirokauss.
FIBA Eirokausa izaicinājums

**FIBA Eiropas kausa izaicinājums** bija trešā spēcīgākā Eiropas vīriešu basketbola līga, kurā startēja FIBA Europe dalībvalstu komandas. Katra gada fināla dalībnieki tika paaugstināti uz augstāka līmeņa Eirokausa turnīru. Turnīrs notika laikposmā no 2003. gada līdz 2007. gadam.

## Rezultāti

## Ārējās saites
* Oficiālā mājaslapa
Eirolīga

**Eirolīga** var būt:

* ULEB Eirolīga — vīriešu basketbola turnīrs
* FIBA Eirolīga sievietēm — sieviešu basketbola turnīrs
CheyTac Intervention

**CheyTac Intervention M200** ir smagā snaiperšautene, ko ražo ASV kompānija *CheyTac LLC*. Šautene paredzēta .408 *CheyTac* (.50 BMG) vai .375 *ChetyTac* (.338 *Lapua Magnum*) patronām. Tā darbojas ar manuāli virzāmu aizslēgu.

*CheyTac* uzkonstruēja *Intervention* tāla attāluma cīņām pret ienaidnieka personālu, snaiperiem un tml. *Intervention* sistēmas maksimālais efektīvais attālums var sasniegt pat 2286 m, kas padara to par vienu no tālākajām modernām snaiperšauteņu sistēmām pasaulē.

*CheyTac* šautene *Intervention M-200* ir daļa no *Long Range Rifle System* (*LRRS*), kurā ietilpst arī *CheyTac* taktiskais ballistikas dators (komenciāls plaukstdators ar *CheyTac* programmatūru), *Kestrel 4000 Pocket Weather Tracke* (vēja, temperatūras, mitruma un atmosfēras sensori), *Vector IV* lāzera attāluma mērītāja, *Nightforce NXS 5.5-22x56* optiskā tēmēkļa, stobra bremzes un slāpētāja.

## Atsauces un piezīmes

## Ārējās saites
*
PP-2000

**PP-2000** () ir 9 mm mašīnpistole, kuru ir izveidojis un ražo Aparātbūves konstrukotru birojs (KBP) Tulā, Krievijā. Ierocis pirmoreiz publiski prezentēts 2004. gadā izstādēs Parīzē un Maskavā. Patenta pieteikums par PP-2000 konstrukciju iesniegts 2001. gadā, un patents saņemts 2003. gadā. Krievijas Iekšlietu ministrija plāno ar PP-2000 apbruņot speciālo uzdevumu vienības, kuras līdz šim izmanto padomju laika AKS-74U. 

## Atsauces

## Ārējās saites
* 
* M. R. Popenker. Modern Firearms – PP-2000
* Modern Firearms – 7N31 Ammunition
* PP-2000 / Internet Movie Firearms Database
SPAS-12

**SPAS-12** ir 12. kalibra kaujas bise, ko ražoja Itālijas kompānija *Luigi Franchi S.p.A.* no 1979. līdz 2000. gadam. Ar šo bisi var šaut gan kloķa darbības režīmā (ieroča pastobri velkot uz sevi, tukšā čaula pamet ieroci un jauna patrona nonāk patrontelpā), gan pusautomātiskā režīmā, šaujot 4 patronas sekundē. SPAS-12 nesasniedza augstu popularitātes līmeni, jo tā bija smaga (4,4 kg) un ar sarežģītām regulēšanas ierīcēm, salīdzinot ar konkurējošām konstrukcijām.

Ar savu iebiedējošo izskatu SPAS-12 bieži izmanto datorspēlēs un piedzīvojumu filmās. SPAS-12 bija aizliegts importēt uz ASV tā "sportiska pielietojuma" trūkuma dēļ.
## Ārējās saites
* Modern Weapons—SPAS-12
Suprolīga

**Suprolīga** (zināma arī kā **FIBA Suprolīga**) bija FIBA Eiropas basketbola turnīrs 2001.-2002. gada sezonā. Līdz 2001. gadam bija tikai 1 līga, kas pašlaik pazīstama ar nosaukumu ULEB Eirolīga, taču šajā sezonā notika 2 turnīri - gan FIBA Suprolīga, gan ULEB Eirolīga. Turnīrā uzvarēja Izraēlas klubs Telavivas "Maccabi", kas finālā uzvarēja Atēnu "Panathinaikos" ar rezultātu 81—67.

## Ārējās saites
* FIBA Europe.com profils